Starachovicės
Starachovicės (lenk. Starachowice) – miestas vidurio rytų Lenkijoje, Švento Kryžiaus vaivadijoje, apie 37 km į šiaurės rytus nuo vaivadijos sostinės Kelcų, pusiaukelėje (apie 170 km) tarp Krokuvos ir Varšuvos. Administracinis apskrities (Powiat starachowicki) centras, įsikūręs vaizdingame Kamenos (Kamienna) upės slėnyje, apylinkėse stūkso Švento Kryžiaus kalnai (Góry Świętokrzyskie). 1975–1998 m. priklausė Kelcų vaivadijai. Turi apie 55,1 tūkst. gyv. (2008 m.). 1939-1949 m. laikotarpyje miestas vadinosi Starachowice-Wierzbnik. Starochovicėse nuo 1948 m. įsikūrusi lenkiškų sunkvežimių gamykla FSC Star (Fabryka Samochodów Ciężarowych „Star“). Joje buvo pagamintas pirmasis popiežiui skirtas papamobilis. Šiuo metu gamykla priklauso vokiečių MAN SE koncernui ir „Star“ ženklo nebenaudoja.